**Szuha Község Önkormányzata Képviselő-testületének az intézményekben alkalmazandó nyersanyagnormákról és térítési díjról szóló 8/2014. (XII. 16.) számú önkormányzati rendeletét módosító 3/2020 (III.10.) rendeletének indokolása**

***Általános indokolás***

Szuha Község Önkormányzatának Képviselő-testülete 8/2014. (XII.16.) rendeletével (továbbiakban: Rendelet) szabályozta az intézményekben alkalmazandó nyersanyagnormákat és térítési díjakat.

A szociális igazgatásról és szociális ellátásokról szóló 1993. évi III. törvény 92.§ (1) bekezdése alapján a fenntartó önkormányzat a személyes gondoskodást nyújtó ellátásokról, azok igénybevételéről, valamint a fizetendő térítési díjakról rendeletet alkot. A gyermekek védelméről és a gyámügyi igazgatásról szóló 1997. évi XXXI. törvény 29.§ (1) bekezdése alapján a helyi önkormányzat a személyes gondoskodást nyújtó ellátások formáiról, azok igénybevételéről, valamint a fizetendő térítési díjról rendeltet alkot. A személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet (továbbiakban: Tr.) 2.§ (1) bekezdése értelmében a fenntartó a személyes gondoskodás körébe tartozó szociális ellátásért térítési díjat (a továbbiakban: intézményi térítési díj) állapít meg.

***Részletes indokolás***

***Az 1. §-hoz***

A helyi önkormányzat rendeletben szabályozza az étkeztetési nyersanyag normákat, ennek előző évhez képest történt változását tartalmazza az 1. számú melléklet módosítása.

***A 2. §-hoz***

Az önkormányzati alkalmazotti térítési díj változását tartalmazza a Rendelet 4. számú mellékletében.

***A 3. §-hoz***

A rendelet hatálybalépéséről és hatályon kívül helyezéséről rendelkezik.

Szuha, 2020.március 2.

 Damkó Lilla

 jegyző